Orðið þráður hefur fleiri en eina merkingu . Það merkir ‘ band , ullarband , tvinni ’ , ‘ taug , strengur ’ og ‘ uppistaða , burðarás , samhengi ’ . Sú síðasta á sennilega best við í samböndunum að eitthvað sé rauði þráðurinn í einhverju eða að eitthvað gangi eins og rauður þráður gegnum eitthvað ef litið er til upprunans . Í dönsku eru notuð samböndin det går en rød tråd gennem noget ( það gengur rauður þráður gegnum eitthvað ) og noget går som en rød tråd gennem noget ( eitthað gengur eins og rauður þráður gegnum eitthvað ) ( sjá Talemåder i dansk 2001 : 221 ) og hafa Íslendingar haft dönsku að fyrirmynd . Í breska flotanum tíðkaðist að flétta rauðan þráð í kaðla og stög til þess að ekki færi milli mála að allt væri eign bresku krúnunnar . Í þýsku er einnig talað um rauða þráðinn ( der rote Faden ) og ýtti mjög undir notkun orðasambandsins að skáldið og rithöfundurinn Wolfgang Goethe ( 1749 – 1832 ) gerði grein fyrir uppruna þess í bók sinni Wahlverwandschaften ( öðrum hluta annars kafla ) . Þar segir hann frá því að í breska flotanum hafi tíðkast að flétta rauðan þráð í alla kaðla og öll stög af öllum stærðum og gerðum um borð í skipum sjóhersins til þess að ekki færi milli mála að allt væri eign bresku krúnunnar . Sjálfur notaði hann síðan líkinguna í bók sinni og þaðan er talið að komin sé merkingin ‘ leiðarstef ’ í rauða þræðinum . Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .